пикантни шеги за Интелигентни
Артист-вентрилоквист (който може да говори, без да си мърда устните и да води разговор с кукла с подвижна челюст, седяща върху коленете му), излиза за поредното представление на сцената и заедно с куклата си започва да ръси вицове за блондинки.
Изведнъж от публиката се изправя представителна дама с платинено-руса коса и го прекъсва ядосано:
- Какво ви дава право, чрез обобщаващия образ на блондинката, да разпространявате сред хората порочното и с нищо необосновано мнение, за ниския коефициент на интелигентност на представителите на женския пол с коси по-светли от средностатистическите?
Смаян от коректния и зададен с авторитетен тон въпрос, вентрилоквистът започва да мънка:
- Госпожо, съжалявам, но това ми е рабо...
- Вие не се месете, господине! Не споря с вас, а с мъничкия тъпанар на коленете ви!